Германия Өзбекстанға 50 мың жұмыс орнын ұсынды
"Германия Өзбекстанға 50 мың жұмыс орнын ұсынды" | "https://abai.kz/post/179479"
TITLE: Германия Өзбекстанға 50 мың жұмыс орнын ұсынды
URL: https://abai.kz/post/179479
META: "Германия Өзбекстанға 50 мың жұмыс орнын ұсынды" | "https://abai.kz/post/179479"
DATE: 02.02.2024
AUTHOR(s): Abai.kz
TOTAL WORDS: 112
TEXT: Германияның жұмыс берушілері сыртқы еңбек миграция агенттігі арқылы Өзбекстан азаматтарына 50 мың бос жұмыс орнын ұсынды. Олар неміс тілі курстарына қатысуға да көмектеспек. Gazeta.uz білдіргендей, медбике, жүргізуші, жүк тасушы және ауыл шаруашылығы техникаларын игеру, мейманхана бизнесі, ресторан ісі, туризм, қолөнер, мехатроника, құрылыс және басқа салалар бойынша бос орындар ұсынады. Теориялық және тәжірибелік білімді алмастырып, белгілі бір кәсіп бойынша терең оқыту үшін ұйымдастырылған Ausbildung бағдарламасы арқылы жұмыс орындарының айлығы 1000 еуродан басталады. Агенттік егер қызметкер жұмыс берушімен тікелей еңбек шартына отырса, онда еңбек ақы 2000 еуродан басталатынын хабарлады. Қызығушылық білдіретіндер агенттік анкетасын толтыруы керек. Соңғы жылдары Орталық Азия мигранттарының көбі АҚШ, Еуропа және Азияның дамыған елдеріне жұмыс істеуге ұмтылып жатыр. Фото: Газета.uz Abai.kz
